Downloaded from YTS.MX
Official YIFY movies site: YTS.MX
Šiandien PSO paskelbė COVID-19 pandemija.
Šiandien išleidžiu įsakymą „likite namuose, likite saugūs“.
...nurodoma praktiškai visiems mūsų gyventojams
paprasčiausiai likti namie.
Šįvakar privalau paskelbti paprastą nurodymą.
Privalote likti namuose.
2020-ųjų kovas. Per pasaulį nusirito mirtinas virusas.
JEI GALITE LIKITE NAMUOSE
Mūsų gyvenimai sustabdomi pernakt.
Bet, mums sustojus,
gamtos pasaulyje prasideda nuostabūs pokyčiai.
Grynesnis oras.
Švaresnis vanduo.
Gyvūnai atkunta taip, kaip nematėme jau kelis dešimtmečius.
Nuo užsidarymo pradžios filmavome visuose penkiuose žemynuose...
ir užfiksavome neįtikėtiną gamtos atsaką.
Pradedant vandenyno milžinais, kitaip bendraujančiais su jaunikliais...
Ir gepardais, pakeitusiais jauniklių išgyvenimo galimybę...
Dabar - geriausias laikas jai tapti motina.
Nykstantiems pingvinams - tai sėkmingiausias poravimosi sezonas.
Tai - unikali galimybė pažvelgti į laukinės gamtos pasaulį
ir pamatyti, kaip jis atrodo be tokio didelio mūsų kišimosi.
Tai - epinio masto pasaulinis eksperimentas.
Tai - metai, kai Žemė pasikeitė.
TEKSTĄ SKAITO DEIVIDAS ATENBOROU
Praėjus vos kelioms valandoms po užsidarymo, dauguma mūsų išgirdo tylą.
„RADIO CITY MUSIC HALL“
Globaliniam eismo triukšmui staiga sumažėjus net 70 %,
pasigirdo naujas garsas...
...paukščių čiulbesys.
SAN FRANSISKAS JAV
METROPOLIO GYVENTOJŲ SKAIČIUS - 4,7 MLN.
Šios baltabruvės zonotrichijos
prisitaiko prie tylos ir daro šį tą nuostabaus.
Aukso Vartų tilto paunksmėje gyvenančių
paukščių giesmę užgoždavo mašinos.
Tačiau dabar, eismo srautui čia sumenkus iki žemiausio lygio nuo 1950-ųjų,
tyrėjai nustebo, išgirdę naujas gaidas zonotrichijų poravimosi giesmėje...
Yra vilties, kad šis perėjimo sezonas bus geriausias per daugelį metų.
Sparčiai mažėja ne tik triukšmo lygis.
Oro užterštumas pasaulyje mažėja stulbinančiu greičiu.
Praėjus keletui dienų,
Los Andželas džiaugiasi geriausia oro kokybe per 40 metų.
Kinijoje nuodingų dujų kiekis atmosferoje sumažėjo perpus.
O Indijoje, paprastai kenčiančioje nuo didžiausios taršos pasaulyje,
vos po 12-os užsidarymo dienų...
DŽALANDHARAS - INDIJA GYVENTOJŲ SKAIČIUS - 1 MLN.
...atsiveria kvapą gniaužiantis vaizdas.
Sėdėjome prie stalo, pusryčiavome,
ir atskubėjo mano tėtis.
ANŠULAS ČOPRA
Jis pasakė: „Lipkite į viršų. Matosi kalnai.“
Fotografas mėgėjas Anšulas
eina pažiūrėti, dėl ko visi taip džiaugėsi.
Žmonės stovėjo ant stogų ir sakė:
„Oho. Kalnai.“
Aš sustojau ir pamačiau.
Išsigiedrinus dangui, pirmą kartą gyvenime
galime įžiūrėti Himalajus.
Daugiau nei už 200 km stūksanti
aukščiausia Žemėje kalnų grandinė,
kurią 30 metų slėpė smogas,
staiga tapo matoma.
Negalėjau patikėti savo akimis.
Visą laiką Himalajai buvo ten, už teršalų debesies.
Anšulo įamžinta akimirka apskriejo visą pasaulį.
Tai aiškiai parodo,
kad vos tik mes padarėme pertrauką, Žemė galėjo vėl įkvėpti.
Užsidarymas tęsiasi kelias savaites.
KETURIOS SAVAITĖS
Draudimas keliauti be būtino reikalo dar labiau apriboja mūsų judėjimą.
Atšaukite atostogas, kurias galbūt planavote.
Sumažėjo keleivių ir rezervacijų skaičius.
Kelionių lėktuvų apimtys drastiškai sumažėjo.
Maždaug 90 % visame pasaulyje.
2020-ųjų balandį
tarptautinių turistų skaičius sumažėjo 114 milijonų,
palyginus su tuo pačiu praėjusių metų mėnesiu.
Ispanijoje lankytojų skaičius smuko nuo daugiau nei 7 mln. iki nulio.
FLORIDA - JAV GYVENTOJŲ SKAIČIUS - 22 MLN.
O Floridoje paplūdimiai, paprastai pilni atostogautojų per pavasario atostogas,
yra ištuštėję.
Ar tai galėtų tapti proga vienam nykstančiam jūrų gyvūnui
padidinti savo giminę?
Kas dveji ar treji metai
vėžlės sugrįžta į paplūdimius, kuriuose išsirito,
padėti kiaušinių.
Vėžlių skaičius visame pasaulyje ženkliai mažėja,
iš dalies dėl to, kad jie nenori lankytis sausakimšuose paplūdimiuose.
Bet šiemet...
viskas kitaip.
Mūsų operatoriui, dirbančiam su vietos tyrinėtojais,
pasisekė nufilmuoti Juno paplūdimyje...
vieną iš didžiausių logerhedų perėjimo vietų pasaulyje.
Prasidėjus dauginimosi sezonui,
ši patelė pirmą kartą gyvenime
gali ramiai padėti kiaušinius.
Per ateinančias savaites
šimtai vėžlių patelių padarys tą patį.
Ilgai manyta, kad žmonių kišimasis
yra pagrindinė kliūtis vėžlių dauginimuisi.
Tačiau dabar pirmą kartą mokslininkai gali tiksliai išmatuoti
poveikio mastą.
Kasryt ši mokslininkų komanda
skaičiuodavo vėžlių pėdsakus, vedančius link lizdų.
Per pastaruosius dešimt metų
sėkmingų logerhedų perėjimų vidurkis
smuko iki vos 40 %.
Ar jiems nors truputį geriau sekasi, kai paplūdimys liko vien jų?
Kai paplūdimiai žmonėms buvo užverti,
tas skaičius pakilo iki 61 %, tai aukščiausias mūsų regėtas rezultatas.
DR. DŽASTINAS PEROU VĖŽLIŲ TYRINĖTOJAS
Tai - dramatiškas pagerėjimas.
Kiekvienas papildomas lizdas reiškia 100-ą ar daugiau vėžliukų,
turinčių galimybę suaugti ir patiems susilaukti palikuonių.
Uždarius paplūdimius šie gyvūnai galėjo padaryti tai,
ką daro jau milijonus metų,
sėkmingiau, nei žmonėms esant šalia.
Už šešių tūkstančių kilometrų,
vakarinėje Amerikos pakrantėje...
naujai stojusi ramybė po bangomis suteikia progą
vandenyno milžinams.
PIETRYTINĖ ALIASKA JAV
PER METUS APSILANKO - 1,3 MLN.
Kasmet daugiau nei 10 000 kuprotųjų banginių
migruoja iš Havajų...
į šias Aliaskos įlankas pasimaitinti.
Paprastai jie turėtų dalytis šiais vandenimis
su laivais, per metus atplukdančiais milijoną lankytojų.
Bet dabar, kai visi kruizai atšaukti...
po vandeniu net 25 kartus tyliau.
Šioje tyloje mokslininkai, pasitelkę povandeninius mikrofonus,
užfiksavo stebėtiną pokytį.
Kuprotieji banginiai kalbasi tarpusavyje dažniau...
ir naujais būdais.
Na, buvo tikrai smagu, labai susijaudinome...
KRISTINA GEIBRIEL BANGINIŲ TYRINĖTOJA
...išgirdę, kaip banginiai užmezgė tokį ilgą vokalinį pokalbį.
Vienas skleidžia garsus, po to - motina su jaunikliu.
Žodžiu, dar nesu to girdėjusi.
Įsivaizduokite, jei bandytumėte bendrauti su draugais,
bet būtumėte sausakimšame bare.
Sunku: daug nepasakote, o kai kalbate, tenka šaukti.
DR. SIUZĖ TIRLINK BANGINIŲ TYRINĖTOJA
Bet jei sėdite gražioje, ramioje kavinėje,
kurioje nėra taip triukšminga,
galite kalbėtis daug išsamiau ir vaisingiau.
Tačiau yra vienas dar labiau stebinantis dalykas.
Dabar banginiai gali netrukdomai bendrauti nutolę didesniais atstumais.
Kai kurios motinos, kaip kad ši, palieka jauniklius vienus.
Tai itin retas vaizdas.
Dabar ji gali išplaukti pasimaitinti
ir būti tikra, kad išgirs jauniklį, jei šiam jos prireiktų.
Maitinanti motina turi kuo daugiau valgyti,
o geriausia maitintis - medžiojant su kitais suaugusiaisiais.
Banginiai neria gilyn...
išpučia žiedinę burbulų sieną...
ir užspeičia žuvis guotais...
o paskui ryja jas tūkstančiais.
Tai vienas iš didingiausių gamtos reginių.
Įgijusios drąsos dėl tylos,
kuprotųjų banginių motinos dažniau gali šitaip veikti išvien.
Šiemet vandenynas priklauso tik jiems.
Jie daro, ką nori, kur nori, kada nori.
Ankstesniais metais
vos 7 % jauniklių išaugdavo į suaugusius banginius.
Tačiau šį sezoną yra didelė tikimybė, kad išgyvens gerokai daugiau jauniklių.
Tikimės, po kelerių sunkių metų, kai banginiams sekėsi ne itin gerai...
DŽANETA NILSON BANGINIŲ TYRINĖTOJA
...ši pandemija suteikė atokvėpį tada, kai jiems to labiausiai reikėjo.
Triukšmo lygis po vandeniu pasikeitė toli gražu ne tik Aliaskoje.
Visame pasaulyje laivų eismas smuko 17 % per pirmuosius tris užsidarymo mėnesius,
dėl to pagerėjo gyvūnų gyvenimas visuose vandenynuose.
HAURAKIO ĮLANKA NAUJOJI ZELANDIJA
Delfinai šalia Naujosios Zelandijos
triskart išplėtė bendravimo atstumą.
SALIŠO JŪRA KANADA
Mokslininkai Vankuveryje nustatė, kad laivų triukšmas sumažėjo keturgubai,
o tai leidžia orkoms efektyviau naudotis
įgimtais sonarais medžiojant grobį.
Nuo pandemijos pradžios prabėgo trys mėnesiai.
TRYS MĖNESIAI
Jungtinėse Valstijose bemaž pusė darbuotojų dirba iš namų.
Visame pasaulyje užsidarė ketvirtadalis įmonių.
Barai, restoranai ir kavinės lieka uždaryti.
Į viską atsižvelgus, mažmeninis verslas yra uždarytas.
Atrodo lyg apleista. Lyg čia nieko nebūtų.
Didžiausiuose pasaulio miestuose
žingsnių garsas sumažėjo daugiau nei 90 %.
Urbanistiniams centrams bemaž ištuštėjus...
atsiveria neįtikėtini vaizdai,
kaip gyvūnai naudojasi miestietišku gyvenimu.
SENT LUSIJA PIETŲ AFRIKA
Hipopotamas keliauja į degalinę.
TEL AVIVAS IZRAELIS
Šakalai smagiai leidžia laiką vietiniame parke.
SANTJAGAS ČILĖ
Net puma sėlina šaligatviu.
Bet vienas gyvūnas prisitaiko prie šių apleistų urbanistinių vietų
ypač išradingai.
NARA JAPONIJA
PER METUS APSILANKO - 13 MLN.
Naros mieste mažiausiai 1 300 metų
gyvena dėmėtųjų elnių būrys.
Dauguma pievų, kuriose jie maitindavosi,
buvo užstatytos pastatais.
Bet šie įprastai baugštūs gyvūnai rado sprendimą.
Elniai atėjo pas Naros šventyklas kasmet aplankančius 13 milijonų žmonių...
ir suprato, kad parodyta pagarba...
...užtikrins gardų atlygį.
Ryžių sėlenų traškučiai tapo gyvybiškai svarbia jų mitybos dalimi.
Tačiau pandemija tai pakeitė.
Jų mėgstamiausia užkandinė dingo per naktį.
Nėra žmonių, nėra ir traškučių.
Nerimaujama, kad elniai gali badauti.
Tačiau keletas vyresnių elnių, pasirodo, turi planą.
Jie išveda būrį iš šventyklos teritorijos.
Be to, jie tiksliai žino, kur eina.
Elniai eina pagrindine gatve...
gilyn į betonines miesto džiungles.
Bet kur jie ras maisto šioje urbanistinėje vietovėje?
Įveikęs du su puse kilometro,
būrys sustoja.
Šis kuklus žolės lopinėlis kadaise buvo jų ganyklų dalis.
Stebėtina, bet vyresni elniai,
regis, prisiminė, kad šioje vietoje jie kadaise ėsdavo.
Čia yra visko, ko jiems reikia:
šviežios žolės, lapų ir žolelių.
Per ateinančias savaites
jie nuėda visus išlikusius pievų lopinėlius.
Yra dar vienas žmonių dingimo privalumas.
Mokslininkai pamatė, kad elniai ne tik tapo sveikesni dėl naujo maisto,
bet mažiau lankytojų reiškė mažiau plastikinių šiukšlių,
kurios elniams gali būti pražūtingos.
Net kai atrodo, kad gyvūnams padedame...
dažnai jiems geriau be mūsų.
Po keturių užsidarymo mėnesių,
BUENOS AIRĖS - ARGENTINA GYVENTOJŲ SKAIČIUS - 15,2 MLN.
...visur, kur atlaisvinome erdvę, gamtai atsiveria naujos galimybės.
Argentinoje...
paprastai baikščios kapibaros
surengia reidą į išpuoselėtas prabangaus priemiesčio vejas...
įrengtas buvusiose jų pelkėse.
Rodos, niekas nesutrukdys pasimėgauti tuo, kas iš pradžių priklausė kapibaroms.
Na...
beveik niekas.
Kuo ilgiau mūsų nėra, tuo drąsesni tampa gyvūnai.
O atšaukus safario sezoną Afrikoje...
MPUMALANGA - PIETŲ AFRIKA PER METUS APSILANKO - 4,2 MLN.
...vienas mirtinai pavojingas medžiotojas perrašo taisykles.
Ši prabangi vila stovi tuščia.
Tačiau, neilgai trukus, pradeda rinktis nauji svečiai.
Žaliosios markatos užsiima vietą prie baseino.
Tuo tarpu impala su nijala
vaišinasi salotomis.
Bet visai netoliese...
yra suaugęs leopardas.
Šio paprastai naktinio medžiotojo pasirodymas dieną
yra tikra staigmena.
Mūsų filmavimo komandai - taip pat.
Stovėkite ramiai.
RASELAS MAKLOFLINAS LAUKINĖS GAMTOS OPERATORIUS
Esu išgyvenęs baisių akimirkų gyvenime, bet šita - už visas baisiausia.
Afrikoje
žmonės iš leopardų atėmė daugiau nei 60 % teritorijos,
dėl to medžioti jiems tapo dar sunkiau.
Bet čia, kai nėra svečių,
šis leopardas įžvelgia progą
ir stebėtinai pakeičia savo elgesį.
Jis ima medžioti dieną.
Gal prireiks kelių bandymų...
bet neilgai trukus...
jo naujoji strategija...
pasiteisins.
Leopardų skaičius Afrikoje
per pastaruosius 25-erius metus sumažėjo daugiau nei 30 %.
Tačiau, naudodamasis galimybe prisikimšti kiek telpa,
šis leopardas vargo nemato.
Čia iš esmės jo poilsiavietė. Jo privati karalystė.
Nuo pandemijos pradžios praėjo pusmetis.
ŠEŠI MĖNESIAI
Rugsėjį daugiau nei 40-yje šalių vis dar galioja apribojimai,
suvaržantys daugiau nei 3 mlrd. žmonių veiklą.
Didelių susibūrimų,
taip pat sporto renginių, koncertų ir festivalių
nebus galima atnaujinti, kol neturėsime patikimo vaisto, pavyzdžiui, skiepo.
Kol mes prisitaikome prie mūsų naujos realybės,
gamtos atgimimas tęsiasi.
GANGA INDIJA
Indijoje, Gangos upėje
deguonies lygis išaugo 80 %.
ATLANTO PAKRANTĖ MAROKAS
O Afrikos Atlanto pakrantėje
vandens švaros įvertinimas iš prasto tampa puikiu.
Sulėtėjęs mūsų gyvenimo tempas tęsiasi pakankamai ilgai,
kad išeitų į naudą naujai gyvūnų kartai.
KEIPTAUNAS PIETŲ AFRIKA
GYVENTOJŲ SKAIČIUS - 4,7 MLN.
Čia, Pietų Afrikos pakrantėje,
išdidūs naujai iškepti tėvai traukia rytiniu maršrutu.
Afrikos akiniuotieji pingvinai.
Jie įsikūrė mūsų pašonėje.
Poravimosi sezono metu
jie kasryt keliauja į jūrą žvejoti.
Jų jaunikliai labai reiklūs.
Jie kasdien turi suvalgyti maisto kiekį, prilygstantį maždaug 15 % jų kūno svorio.
Laimė, akiniuotieji pingvinai - labai geri medžiotojai...
jie gali nunerti į 80-ies metrų gelmę,
kad prisirytų žuvų ir vėžiagyvių.
Bet parnešti grobį alkaniems jaunikliams - ne taip lengva.
Anksčiau šiuose paplūdimiuose buvo pilna žmonių.
Kai pingvinai būdavo pasirengę grįžti iš žvejybos,
jie pamatydavo, kad kelias užkirstas.
Dauguma jų laukdavo toliau nuo kranto iki saulėlydžio...
kai minios patraukdavo namo.
Bet šiemet paplūdimys tuščias.
Pingvinai nebesilaiko ankstesnės rutinos
ir traukia namo vos po kelių valandų jūroje
su pilnais pilvais žuvų jaunikliams.
Priešaky - dar didelė dienos dalis, todėl jie vėl grįžta į jūrą.
Šie jaunikliai dabar maitinami du ar net tris kartus per dieną.
Jie ne tik sveikesni bei greičiau auga,
bet vis daugiau šeimų, kaip ši, sėkmingai augina dvynukus.
Ir čia dar ne visos geros naujienos.
Per kelias ateinančias savaites
kai kurie tėvai sėkmingai užaugins antros dėties jauniklius.
Toks įvykis matomas čia pirmą kartą po daugiau nei dešimtmečio.
Daug metų manėme, kad pingvinai ir žmonės
čia sugyveno kuo puikiausiai.
Tačiau iš tiesų mes apsunkinome jų gyvenimą.
Žinant, kad Afrikos pingvinų skaičius
sumažėjo beveik 70 % per pastaruosius 30 metų...
jiems reikia visos įmanomos pagalbos.
Klesti ne tik miestuose gyvenančių gyvūnų jaunikliai.
Dabar šiųmetinių suvaržymų pasekmės
jaučiamos nuošaliausiuose pasaulio kampeliuose.
MASAI MARA - KENIJA PER METUS APSILANKO - VIRŠ 300 000
Vieno gyvūno sugebėjimas apginti jauniklius pasikeitė.
Gepardas.
Greičiausias bėgikas Žemėje.
Bet jie turi silpnybę.
Dėl liekno sudėjimo jiems trūksta konkurentų plėšrūnų jėgos,
pavyzdžiui, liūtų ir hienų.
Šie su malonumu nugvelbia gepardų maistą
ir nedvejodami papjauna jauniklius.
Gepardai stengiasi nekristi į akis.
Bet, turėdama išmaitinti du jauniklius,
ši motina turi sumedžioti grobį kas 2 - 3 dienos.
Kol ji medžioja,
jos šešių mėnesių jaunikliai slepiasi aukštoje žolėje.
Bet vos tik sumedžiojusi grobį, motina susiduria su dilema.
Ją nuo jauniklių skiria šimtai metrų,
o skerdena per didelė, kad parvilktų atgal.
Jei paliks grobį, iškils rizika, kad jį pavogs maitėdos.
Ji nusprendžia tyliu, čirškiančiu kiauksėjimu...
...pakviesti jauniklius pas save.
Ji turi būti atsargi.
Jei šauks juos per garsiai ar per dažnai,
praneš priešams, kur jos neapsaugoti jaunikliai.
Būtent šią akimirką
gepardei buvo sunkiausia būti išgirstai.
Prieš užsidarymą
pamatyti medžiojantį gepardą buvo didžiausias
į Masai Mara atvykusių turistų noras.
Tačiau minios, supančios motiną jai sumedžiojus grobį, sukeldavo bėdų.
Didžiulis sambrūzdis. Mašinos važinėja pirmyn atgal.
SALIMAS MANDELA GEPARDŲ TYRINĖTOJAS
Gidai kalba per radijo stoteles, žmonės kalbasi tarpusavyje.
Klegesys užgoždavo kiauksėjimą,
kuriuo gepardė šaukdavo jauniklius.
Visas tas triukšmas
užgožia natūralius ženklus, būtinus gepardų išgyvenimui.
Priverstos nuolat kviesti, gepardės rizikuodavo prisišaukti priešus.
Bet šiemet...
ši motina pajuto, ką reiškia, kai žmonės beveik nesikiša.
Vos po kelių kiauktelėjimų tuščioje savanoje
...jaunikliai ją išgirsta...
ir ateina pas motiną.
Pamatėme, kad motinos rečiau šaukia.
Sukiauksi vieną ar du kartus ir jaunikliai iškart atsiliepia.
Kai nėra žmonių,
mokslininkai jau pamatė, kad gepardų jaunikliams sekasi geriau.
Prieš COVID išgyvendavo vienas iš trijų jauniklių.
Tačiau dabar pastebime
daugiau jauniklių, vyresnių nei trijų mėnesių,
o tai įkvepia mums optimizmo,
kad šįkart išgyvens daugiau jauniklių.
Tai reiškia, kad bus daugiau gepardų.
Žinant, kad Afrikoje liko tik apie 7 000 suaugusių gepardų...
visi jaunikliai - be galo brangūs.
Nors šie metai žmonėms išlieka sunkūs...
BVINDŽIO NACIONALINIS PARKAS UGANDA
...vis daugiau nykstančių gyvūnų
džiaugiasi padidėjusia išgyvenimo tikimybe.
Mažiau trikdomos per 2020-uosius metus,
šios kalnų gorilos
atsivedė dvigubai daugiau jauniklių nei įprastai.
Anglijos pietinėje pakrantėje...
DORSETAS ANGLIJA
reti jūrų arkliukai pasirodo mažiausiai dešimt metų neregėtais būriais,
mat jų namai, jūrų žolės, atsigavo nuo atplaukiančių laivų daromos žalos.
LAIKIPIJA KENIJA
Kenijoje brakonieriai nenužudė nė vieno raganosio dėl jų ragų
pirmą kartą nuo 1999-ųjų.
Prabėgo visi metai nuo užsidarymo pradžios.
12 MĖNESIŲ
Per šiuos metus daugelis iš mūsų radome paguodą gamtoje.
Per šiuos metus gamtos pasaulis stebėtinai pasikeitė.
Metinė pasaulinė anglies dioksido emisija
sumažėjo daugiau nei 6 %,
o tai - didžiausias kada nors užfiksuotas kritimas.
Po Žemės paviršiumi taip pat įvyko ženklių pokyčių.
Pusiau sumažėjus kelionių ir pramonės keliamoms vibracijoms,
užfiksuotas tyliausias laikotarpis po žeme per visą stebėjimo istoriją.
Tačiau užsidarymo pasekmės nesitęs amžinai.
Kokio įkvėpimo galime pasisemti iš šios akimirkos,
kad rastume geresnių sugyvenimo su gamta būdų?
Indijoje kai kurie žmonės jau pasinaudojo proga
gyventi didesnėje harmonijoje
su labai galingais, bet nykstančiais gyvūnais.
ASAMAS - INDIJA GYVENTOJŲ SKAIČIUS - 36 MLN.
Visiškai suaugęs azijinis dramblys
turi suėsti 150 kg maisto kasdien.
Bet jų natūralių buveinių liko vos 5 %,
o didžiąją dalį jų gyvenamų miškų išstūmė dirbama žemė...
todėl čia drambliai dažnai nusiaubia javus, kad išgyventų.
Ūkininkai, savo ruožtu, stengiasi apginti savo laukus,
bet vis tiek nuolat praranda virš pusės ryžių derliaus, užtikrinančio pragyvenimą.
Praleisdavome visą naktį,
vydami juos atgal į mišką.
Bet jie sugrįždavo...
BASKARAS BARA
...ir turėdavome viską kartoti iš naujo.
Rizika iškyla ne tik ūkiams.
Drambliai maisto taip pat ieško kaimuose,
jie yra ir sumindę žmonių.
Šalies mastu
apie 400 žmonių ir 100 dramblių
kasmet žūsta tokiuose konfliktuose.
Tačiau viena bendruomenė išmėgino
naują sprendimo būdą.
Miesto darbininkai, grįžę į kaimą dėl užsidarymo,
gali suteikti reikalingą papildomą pagalbą
projektui, kurį inicijavo vietinis gamtosaugos fondas.
Per užsidarymą gavome nuostabią galimybę...
MEGNA HAZARIKA GAMTOSAUGININKĖ
...pasodinti plantaciją laukiniams drambliams.
Palei miško pakraštį jie pasodina buferinę zoną
iš sparčiai augančių laukinių ryžių ir žolių, skirtų drambliams.
Į pagalbą atėjo visa daugiau nei 500-ų žmonių bendruomenė.
DULU BORA GAMTOSAUGININKAS
Vos per kelis mėnesius
jie pritaikė 160 ha arba 1,6 kv. km. savo žemės šiam projektui.
O dabar, vietoj to, kad varytų dramblius,
jie rengia sutikimo ceremoniją.
Jau metas imti derlių.
Bet ar drambliai suės jiems pasodintą žolę...
...ar nusiaubs ūkininkų laukus?
Kai žmonės grįžta namo...
kažkas sukruta miško pakraštyje.
Vienas po kito drambliai išlenda iš medžių prieglobsčio.
Motinos.
Jaunikliai.
Visa didžiulė 26-ių alkanų dramblių šeima.
Ar toli jie nueis?
Nenutoldami nuo miško pakraščio...
drambliai pasirinko ėsti tik jiems pasodintus augalus.
Anksčiau mes juos nuvydavome.
Bet dabar viskas pasikeitė.
Tai geras jausmas... Mes laimingi.
Derliaus nuėmimo sezono metu...
drambliai nė karto neužklysta į ūkininkų laukus
ir neateina į kaimą.
Jei mes mylime dramblius,
tada ir drambliai mus myli.
Buferinė augalų zona -
tai ilgalaikis
amžių senumo konflikto sprendimas.
Gretimi kaimai
jau tariasi su vietos gamtosaugos fondu dėl jo įgyvendinimo.
Pažvelgus į praėjusius metus...
kurie daugeliui mūsų buvo tokie sunkūs...
ko galime pasimokyti, kad užtikrintume ateitį gamtai...
ir sau patiems?
Turime galvoti, kaip gyvensime kartu.
Turime suvokti faktą, kad galime dalintis erdve su gamta.
Negalima manyti,
kad grįžę darysime tą patį.
Įspūdingas gamtos atsako greitis ir įvairovė
parodė, kad net nežymiai pakeitę savo gyvenimus
galime padaryti esminį poveikį gamtai visame pasaulyje.
Kiekvieną vasarą galėtume trumpam užsidaryti.
Uždaryti paplūdimius naktimis. Nebūtinai dieną.
Žmonės gali nežymiai pakeisti elgseną,
kad užtikrintų, jog žmogus ir gamta sėkmingai gyvuotų kartu.
Žinome, kad jei paprašytume laivų plaukti lėčiau,
ir sugrupuotume laivų eismą, jie paliktų mažesnį pėdsaką
ir apgintų povandeninį garsovaizdį ir banginius.
Parko vadovybei teikiame rekomendacijas,
skatinančias tinkamą turistų bei gidų elgesį,
kuris užtikrintų šių gyvūnų išgyvenimą.
Šie nepaprasti metai, metai, kai pasikeitė Žemė,
ne tik parodė, kad galime padėti laukinei gamtai suklestėti,
bet, jei tik panorėsime,
galime pakeisti ir planetos sveikatą.
Žinau, kad seniai metas
prisidėti net menkiausiu įmanomu būdu prie taršos mažinimo.
Mūsų gyvenimai toli gražu neatsieti nuo gamtos...
supratome, kad jie susiję
tvirtais ir stebinančiais būdais.
Jei norime klestėti ateityje,
dabar - lemiama akimirka
surasti būdą, kaip dalintis mūsų planeta...
su visais gyvais padarais Žemėje.
Išvertė Sandra Siaurodinė